# data[].attributes.body
Proposta pedagògica i programció d'aula final, amb les millores proposades per la professora del curs

# data[].attributes.body
Exemple de vídeo "stop motion de mitosi cel·lular" realitzat per l'alumnat.

# data[].attributes.body
A l'activitat de reflexió sobre l'implementació, l’alumnat ha compartit una varietat d’opinions molt interessants sobre els reptes que han superat, les estratègies que han utilitzat i les seues impressions sobre el procés d’aprenentatge. He de dir que, en general, els comentaris han estat molt enriquidors i han demostrat que el projecte ha suposat tant un repte com una oportunitat de creixement personal i acadèmic.

Pel que fa als desafiaments superats, molts han coincidit que un dels desafiaments ha sigut la coordinació entre els membres del grup. Algunes persones han mencionat que, al principi, els costava repartir les tasques o fins i tot posar-se d’acord en com representar cada fase de la mitosi de manera visual. A més, diversos grups han tingut problemes amb l'estabilitat de la càmera, l'enquadrament o amb el fet de mantenir la coherència entre cada fotografia, especialment quan es tractava de fer moviments molt subtils en el stop-motion. Un altre repte destacat ha sigut la comprensió detallada de les fases de la mitosi, ja que per a alguns alumnes era complicat identificar quins elements havien de representar-se en cada fase.

Quant a les estratègies utilitzades, la majoria ha optat per repartir tasques, utilitzar plastilina com a material i fer les fotos amb la càmera quieta dirigida cap a terra i l'escenari muntat damunt la cadira. També han utilitzat aplicacions i programes d’edició que no coneixien abans per a donar-li un toc més professional al projecte. Altres estudiants han mencionat que la cooperació i el suport entre companys ha sigut clau per resoldre problemes tècnics o conceptuals, com el dubte sobre la seqüència correcta de les fases o trobar una app que els permetera introduir títols.

Pel que fa a les impressions sobre l’aprenentatge, hi ha hagut una majoria que ha valorat molt positivament el projecte, ja que han destacat que, en haver de representar cada fase de la mitosi amb detall, han après a entendre-la millor. Molts han dit que ha sigut més fàcil memoritzar les fases gràcies a la representació visual i al fet d’haver de pensar en com es desenvolupa el procés de divisió cel·lular. A més, molts han trobat que aquest tipus d’activitats pràctiques i creatives els motiva més que les tradicionals, perquè els permet treballar de manera més activa i participativa. No obstant això, també hi ha hagut algunes persones que han expressat que, encara que l’experiència ha sigut interessant, els ha resultat un poc llarga i complicada, especialment a aquelles persones que no se senten tan còmodes amb les eines tecnològiques o amb les tasques creatives.

En resum, la reflexió general de l’alumnat ha posat de manifest que, tot i els reptes, el projecte ha sigut una bona oportunitat d’aprenentatge. Ha permés no sols comprendre millor la mitosi, sinó també desenvolupar habilitats com el treball en equip, la creativitat i la resolució de problemes, tot dins d’un context pràctic i innovador.